Diari Oficial de la Generalitat Valenciana


Sumari del DOGV 4936, del 01-02-2005 (2005/740)

RESOLUCIÓ de 25 de gener de 2005, de la Sotssecretaria de la Conselleria d'Economia, Hisenda i Ocupació, per la qual es convoca un procediment abreujat de selecció per a proveir vint llocs de treball d'inspector de tributs de la Generalitat, de forma temporal mitjançant nomenaments de funcionaris interins.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/740


Data del document
:   25-01-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * administració regional
    * oferta d'ocupació
    * treball temporal
    * control fiscal

RESOLUCIÓ de 25 de gener de 2005, de la Sotssecretaria de la Conselleria d'Economia, Hisenda i Ocupació, per la qual es convoca un procediment abreujat de selecció per a proveir vint llocs de treball d'inspector de tributs de la Generalitat, de forma temporal mitjançant nomenaments de funcionaris interins. [2005/740]
  
Per part d'esta conselleria es va sol·licitar a la Direcció General d'Administració Autonòmica l'autorització per a iniciar un procediment abreujat de selecció per a cobertura excepcional i urgent, de forma temporal mitjançant els nomenaments de funcionaris interins corresponents, fins que siguen ocupats per personal funcionari de carrera, de vint llocs de treball vacants del cos d'inspectors de tributs de la Generalitat Valenciana, per això, una vegada obtinguda l'autorització prèvia de la direcció general mencionada, així com l'informe favorable de la Direcció General de Pressupostos i Despeses, i en virtut de les competències conferides pel Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació (DOGV núm. 4543, de 14-7-2003), i el que disposa l'article 8 de l'Ordre de 10 de novembre de 2004, de la Conselleria de Justícia i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV núm. 4.885, de 17-11-2004), resolc
  
Convocar un procediment abreujat per a proveir, de forma temporal mitjançant el nomenament de funcionaris interins, fins que siguen ocupats per personal funcionari de carrera, vint llocs de treball del cos d'inspectors de tributs de la Generalitat Valenciana, d'acord amb les bases següents bases:
  
Primer
  
Iniciar un procediment abreujat de provisió per a proveir, de forma temporal, fins que siguen coberts per personal funcionari, els llocs detallats en l'annex I, que es troben vacants, autoritzat per la Direcció General d'Administració Autonòmica.
  
Segon
  
Podran concórrer al dit procediment els que reunisquen els requisits establits en l'article 5 del Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valènciana.
  
Tercer
  
La valoració dels candidats s'efectuarà segons el barem següent:
  
I. Experiència professional
  
A) Per servicis prestats en llocs de treball adscrits a cossos d'altres administracions Públiques, del mateix grup de titulació al requerit per a l'accés als llocs de treball a cobrir, als que corresponguen el desenvolupament en exclusiva de les funcions inherents a la gestió tributària: 0,6 punts per mes treballat.
  
B) Per servicis prestats en llocs de treball adscrits a Cossos d'altres Administracions Públiques, del grup de titulació immediatament inferior al requerit per a l'accés als llocs de treball a cobrir, als que corresponguen el desenvolupament en exclusiva de les funcions inherents a la gestió tributària: 0,35 punts per mes treballat.
  
C) Per servicis d'assistència tècnica prestats en unitats administratives dependents funcionalment de la Direcció General de Tributs de la Conselleria d'Economia, Hisenda i Ocupació, en tasques de liquidació dels tributs: 0,25 punts per mes treballat.
  
D) Per servicis prestats en l'exercici de llocs de treball pertanyents a grups de titulació inferiors al requerit per a l'accés als llocs de treball a cobrir, en el desenvolupament de les funcions inherents a la gestió tributària: 0,05 punts per mes treballat.
  
La puntuació màxima a obtindre en este apartat serà de: 18 punts.
  
L'experiència en les administracions públiques s'acreditarà per mitjà de certificació expedida pel registre de personal corresponent. Els servicis d'assistència tècnica prestats han de provar-se amb el contracte corresponent i el document o certificat expedit per l'òrgan competent de la Seguretat Social, que acredite haver cotitzat al corresponent sistema de previsió durant tot el temps que s'al·legue i en el grup de cotització que corresponga.
  
II. Proves selectives
  
A) Per la superació del procés selectiu per a l'ingrés en cossos d'altres administracions públiques, del mateix grup de titulació al requerit per a l'accés als llocs de treball a cobrir, als que corresponguen el desenvolupament en exclusiva de les funcions inherents a la gestió tributària: 34 punts.
  
B) Per la superació del procés selectiu per a l'ingrés en cossos d'altres administracions públiques, del grup de titulació immediatament inferior al requerit per a l'accés als llocs de treball a cobrir, als que corresponguen el desenvolupament en exclusiva de les funcions inherents a la gestió tributària: 28 punts.
  
C) Per cada exercici superat en proves selectives per a l'ingrés en cossos d'altres administracions públiques, del mateix grup de titulació al requerit per a l'accés als llocs de treball a cobrir, als que corresponguen el desenvolupament en exclusiva de les funcions inherents a la gestió tributària: 6 punts per exercici superat.
  
D) Per cada exercici superat en proves selectives per a l'ingrés en cossos d'altres administracions públiques, del grup de titulació immediatament inferior al requerit per a l'accés als llocs de treball a cobrir, als que corresponga el desenvolupament en exclusiva de les funcions inherents a la gestió tributària: 5 punts per exercici superat.
  
La puntuació màxima a obtindre de la suma dels apartats C) i D) anteriors, no podrà excedir 26 punts. Així mateix, es computarà una sola vegada cada exercici superat encara que l'aspirant els haja superat en diverses convocatòries.
  
La puntuació màxima a obtindre en este apartat serà de: 34 punts.
  
Tant els processos selectius superats, com els distints exercicis superats en les proves selectives, s'acreditaran per mitjà de certificat de l'òrgan convocant.
  
III. Coneixements de valencià
  
Es valoraran els coneixements de valencià de conformitat amb la puntuació següent:
  
A) Certificat de coneixement oral: 0,75 punts.
  
B) Certificat de coneixement elemental: 1 punt.
  
C) Certificat de coneixement mitjà: 2 punts.
  
D) Certificat de coneixement superior: 3 punts.
  
Quan l'aspirant justifique diversos nivells de coneixement, es computarà únicament el de major nivell.
  
La puntuació màxima a obtindre en este apartat serà de: 3 punts.
  
Els coneixements de valencià s'acreditaran per mitjà de certificacions oficials expedides o homologades per la Junta Qualificadora de Coneixements del Valencià.
  
IV. Idiomes comunitaris
  
Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles, acreditats per mitjà de titulacions acadèmiques oficials expedides per òrgan competent.
  
La puntuació màxima a obtindre en este apartat serà de: 2 punts.
  
V. Altres titulacions
  
A) Per estar en possessió de més d'una llicenciatura de què donen dret a concórrer a les proves d'accés al cos d'inspectors de tributs de la Generalitat Valenciana, de conformitat amb l'apartat 1 de l'article 5 del Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valenciana: 2,5 punts per cada una d'elles.
  
B) Per estar en possessió d'alguna llicenciatura addicional diferent de les exigides per a concórrer a les proves d'accés al cos d'inspectors de tributs de la Generalitat Valenciana, de conformitat amb l'apartat 1 de l'article 5 del Decret 139/2000, de 26 de setembre, del Govern Valencià, pel qual s'aprova el Reglament del Cos d'Inspectors de Tributs de la Generalitat Valenciana: 0,5 punts, amb independència del seu número.
  
La puntuació màxima a obtindre en este apartat serà de: 3 punts.
  
Es computaran únicament les titulacions acadèmiques oficials expedides per òrgan competent.
  
VI. Entrevista
  
La Comissió de Valoració realitzarà una entrevista als aspirants que hagen aconseguit almenys 3 punts en el còmput global dels cinc apartats anteriors per a valorar la idoneïtat del candidat per a l'exercici dels llocs de treball a cobrir.
  
L'entrevista es valorarà amb una puntuació màxima de 5 punts.
  
Quart
  
Les sol·licituds contindran, a més de les dades de l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'adreça i el telèfon de la persona interessada i l'àmbit provincial de preferència dels llocs a proveir, ajustant-se a l'imprés mencionat en el paràgraf següent.
  
Els impresos de sol·licitud (annex II) estaran a disposició de les persones interessades en el Registre General de la Conselleria d'Economia, Hisenda i Ocupació, (c/ Palau, 12 de València), en les Direccions Territorials d'Economia i Hisenda d'Alacant, Castelló, i València de la conselleria mencionada i en la pàgina web de la Generalitat Valenciana. Els candidats hauran de presentar l'imprés mencionat degudament omplit en el mateix Registre General, en el Registre de les Direccions Territorials mencionades o podran tramitar-lo per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplint la documentació detallada en l'article següent de la present resolució.
  
El termini de presentació serà de 10 dies hàbils, a comptar del següent a la publicació d'esta resolució en el Diari Oficial de la Generalitat Valenciana.
  
Cinqué
  
De conformitat amb el barem anterior, les sol·licituds hauran de dur adjunta la documentació següent:
  
1. Fotocòpia compulsada del títol que acredite la llicenciatura.
  
2. Certificats que acrediten els servicis prestats.
  
3. Certificats que acrediten els processos selectius superats.
  
4. Certificats que acrediten els exercicis superats en els processos selectius a què hagen concorregut.
  
5. Fotocòpies compulsades dels títols que acrediten els coneixements de valencià
  
6. Fotocòpies compulsades dels títols que acrediten els coneixements dels idiomes comunitaris.
  
7. Fotocòpia compulsada del DNI.
  
8. Qualssevol que acrediten la possessió d'altres títols o mèrits professionals o acadèmics que desitgen al·legar.
  
Sisé
  
La Comissió de Valoració estarà formada per:
  
- Un president/a: la directora general de Tributs o persona en qui esta delegue.
  
- Vocals: un representant de les organitzacions sindicals amb representació en la Taula Sectorial de Funció Pública i dos funcionaris/es de carrera del cos d'inspectors de tributs de la Generalitat Valenciana.
  
- Secretari/a: un representant de la Sotssecretaria de la Conselleria d'Economia, Hisenda i Ocupació.
  
Seté
  
El procés de selecció tindrà les fases següents:
  
1ª. La Comissió de Valoració avaluarà els mèrits de cada sol·licitant deduïts de la documentació aportada.
  
2ª. La Comissió de Valoració convocarà a l'entrevista els sol·licitants que hagen obtingut almenys 3 punts en la fase 1ª.
  
3ª. La Comissió de Valoració procedirà a avaluar els aspirants, i, en cas d'igualtat de puntuació prevaldrà la major obtinguda d'acord amb al que s'assenyala a continuació, i per este ordre:
  
\* En primer lloc, aquella obtinguda en l'apartat relatiu a proves selectives.
  
\* Si persistix la igualtat de puntuació, aquella obtinguda en l'apartat relatiu a l'experiència professional.
  
\* Si persistix la igualtat de puntuació, aquella obtinguda en l'apartat relatiu a l'entrevista.
  
\* Si persistix la igualtat de puntuació, aquella obtinguda en l'apartat relatiu a altres titulacions.
  
\* Si persistix la igualtat de puntuació, aquella obtinguda en l'apartat relatiu a coneixements del valencià.
  
\* Si persistix la igualtat de puntuació, aquella obtinguda en l'apartat relatiu a idiomes comunitaris.
  
\* Si encara així persistix la igualtat, es dirimirà per ordre alfabètic de cognoms i nom, començant per la A.
  
4ª. Una vegada computats els punts de les fases 1ª i 2ª, s'exposarà la llista dels candidats seleccionats en el tauler d'anuncis de la Conselleria d'Economia, Hisenda i Ocupació (c/ Palau, 12 de València) i en els taulers de les Direccions Territorials d'Economia i Hisenda d'Alacant, Castelló i València de la conselleria mencionada, durant 7 dies, als efectes que es formulen les al·legacions que s'estimen pertinents.
  
5ª. Una vegada transcorregut el termini d'al·legacions assenyalat en la fase anterior, la Comissió de Valoració informarà del resultat del procés de selecció i formularà la proposta de nomenament corresponent a l'òrgan competent.
  
València, 25 de gener de 2005.- El sotssecretari: José Miguel Escrig Navarro
  
ANNEX I
  
Núm. de
  
lloc Denominació Classificació Destinació
  
24787 Tècnic/a de Gestió Tributària A 22 E042 SSTT València
  
24399 Tècnic/a de Gestió Tributària A 22 E042 SSTT València
  
24908 Tècnic/a de Gestió Tributària A 22 E042 SSTT València
  
24648 Tècnic/a de Gestió Tributària A 22 E042 SSTT València
  
24089 Tècnic/a de Gestió Tributària A 22 E042 SSTT València
  
24424 Tècnic/a de Gestió Tributària A 22 E042 SSTT València
  
24542 Tècnic/a de Gestió Tributària A 22 E042 SSTT València
  
24089 Tècnic/a de Gestió Tributària A 22 E042 SSTT València
  
24168 Tècnic/a de Gestió Tributària A 22 E042 SSTT València
  
24253 Tècnic/a de Gestió Tributària A 22 E042 SSTT València
  
24680 Tècnic/a de Gestió Tributària A 22 E042 SSTT València
  
24785 Tècnic/a de Gestió Tributària A 22 E042 SSTT València
  
24679 Tècnic/a de Gestió Tributària A 22 E042 SSTT València
  
24490 Tècnic/a de Gestió Tributària A 22 E042 SSTT Alacant
  
24229 Tècnic/a de Gestió Tributària A 22 E042 SSTT Alacant
  
24435 Tècnic/a de Gestió Tributària A 22 E042 SSTT Alacant
  
24029 Tècnic/a de Gestió Tributària A 22 E042 SSTT Alacant
  
24107 Tècnic/a de Gestió Tributària A 22 E042 SSTT Castelló
  
24320 Tècnic/a de Gestió Tributària A 22 E042 SSTT Castelló